ПОКРАЈИНСКИ СЕКРЕТАРИЈАТ ЗА ОБРАЗОВАЊЕ, ПРОПИСЕ УПРАВУ   
И НАЦИОНАЛНЕ МАЊИНЕ- НАЦИОНАЛНЕ ЗАЈЕДНИЦЕ

**ИНФОРМАЦИЈА**

О СЛОВАЧКОЈ НАЦИОНАЛНОЈ МАЊИНИ – НАЦИОНАЛНОЈ ЗАЈЕДНИЦИ   
У АП ВОЈВОДИНИ

Нови Сад, децембар 2016. године

# Демографски подаци

Према подацима пописа становништва из 2011. године у АП Војводини живи 50.321 словака, што износи 2.60 % од укупног броја становника АП Војводине.

У односу на податке пописа из 2002. године, када је број припадника словачке националне заједнице био 56.637, може се констатовати да се њихов број смањио за 6.316, односно за 11.15 %.

Из упоредних података пописа из 2002. године и пописа из 2011. године, може се уочити да је у 31 од 45 јединица локалне самоуправе у АП Војводини дошло до смањења броја припадника словачке националне заједнице, док је до повећања дошло у 13 општинa (Кула, Бечеј, Србобран, Сремски Карловци, Ада, Кањижа, Нови Кнежевац, Сента, Мали Иђош, Ириг, Рума, Сремска Митровица, Бечеј), а у граду Сомбору је број припадника словачке националне заједнице остао исти.

Највеће смањење броја словачког живља у последњих 9 година (уколико се посматрају апсолутне вредности) бележи се у општинама Бачки Петровац (- 979), Ковачица (- 878) и Бачка Паланка (- 790). Уколико се пад броја припадника словачке националне заједнице посматра из угла процентуалних вредности, може се констатовати да је највећи пад забележен у општинама Нова Црња (- 75 %), Ковин (- 68%) и Чока (- 52 %).

Процентуално гледано, највеће повећање броја Словака забележено је у следећим општинама: Мали Иђош (+2/+50%), Нови Кнежевац (+4/+40%), Кањижа (+1/+40%), Србобран (+7/+35%).

Према последњем попису, Словаци живе у свакој од 45 војвођанских јединица локалне самоуправе. Јединице локалне самоуправе са највећим бројем словачког живља у апсолутном бројчаном износу су Ковачица (10.577), Бачки Петровац (8.772), град Нови Сад (6.596) и Стара Пазова (5.212), а најмањи број је забележен у општинама Нова Црња (1), Мали Иђош (4) и Кањижа (7).

Посматрано по појединим општинама, према последњем попису становништва из 2011. године, Словаци су најбројнији, са учешћем од преко 15 % у односу на укупан број становништва одређене општине у Ковачици (42%), Бачком Петровцу (65%) и Бачу (20%).

**Табела**. *Општине и градови у Војводини у којима живе Словаци*

|  |  |  |
| --- | --- | --- |
| ОПШТИНА/ГРАД | БРОЈ | УДЕО% |
| Ковачица | 10.577 | 42 % |
| Бачки Петровац | 8.772 | 65 % |
| Нови Сад | 6.596 | 2 % |
| Стара Пазова | 5.212 | 8 % |
| Бачка Паланка | 5.047 | 9 % |
| Бач | 2.845 | 20 % |
| Шид | 2.136 | 6 % |
| Зрењанин | 2.062 | 2 % |
| Панчево | 1.411 | 1 % |
| Алибунар | 965 | 4,7 % |
| Оџаци | 835 | 2,7 % |
| Беочин | 830 | 5 % |
| Пландиште | 616 | 5 % |
| Инђија | 380 | 0,8 % |
| Врбас | 286 | 0,6 % |
| Сремска Митровица | 281 | 0,3 % |
| Суботица | 158 | 0,1 % |
| Вршац | 147 | 0,2 % |
| Бачка Топола | 120 | 0,3 % |
| Кула | 118 | 0,2 % |
| Сомбор | 117 | 0,1 % |
| Тител | 99 | 0,6 % |
| Чока | 96 | 0,8 % |
| Пећинци | 79 | 0,4 % |
| Темерин | 67 | 0,2 % |
| Сечањ | 52 | 0,4 % |
| Рума | 50 | 0,1 % |
| Бечеј | 45 | 0,1 % |
| Кикинда | 45 | 0,1 % |
| Жабаљ | 34 | 0,1 % |
| Опово | 31 | 0,2 % |
| Сента | 31 | 0,1 % |
| Сремски Карловци | 29 | 0,3 % |
| Апатин | 26 | 0,1 % |
| Србобран | 20 | 0,1 % |
| Ада | 18 | 0,1 % |
| Бела Црква | 16 | 0,1 % |
| Ириг | 16 | 0,1 % |
| Нови Бечеј | 15 | 0,1 % |
| Ковин | 14 | 0,1 % |
| Нови Кнежевац | 10 | 0,1 % |
| Кањижа | 7 | 0,1 % |
| Житиште | 5 | 0,1 % |
| Мали Иђош | 4 | 0,1 % |
| Нова Црња | 1 | 0,1 % |

# Национални савет и институционални оквири

Највиша институција словачке националне заједнице је Национални савет словачке националне мањине.

Организационо, Савет је подељен на сталне одборе и консултативна тела Савета.

Савет је изгласао грб, заставу и дане празника словачке националне мањине у Републици Србији: први викенд у августу – Дани словачких народних свечаности.

**Седиште**: Нови Сад, Бул. Михајла Пупина 1/4

**Web адреса**: [www.rada.org.rs](http://www.rada.org.rs)

**е-mail**: [office@rada.org.rs](mailto:office@rada.org.rs)

Састав националног савета:

* Aна Томанова Маканова – председник
* Јурај Червенак – потпредседник
* Мирослав Кожик – потпредседник
* Јан Литавски – потпредседник
* Јармила Агарска – члан
* Мирослав Бенка – члан
* Јармила Бохушова – члан
* Ана Болдоцка – Илић – члан
* Јан Брна – члан
* Самуел Человки – члан
* Јармила Чендић – члан
* Игор Фелди – члан
* Јанко Хавран – члан
* Ана Худанова – члан
* Ана Хртанова – члан
* Либушка Лактош – члан
* Златко Ленхарт – члан
* Зузана Ленхартова – члан
* Павел Марчок – члан
* Катарина Мелегова – Мелихова – члан
* Јан Паул – члан
* Ладислав Петровић – члан
* Јан Славик – члан
* Павел Сурови – члан
* Златко Шимак – члан
* Јармила Шпрох-Беличка – члан
* Владимир Валентик – члан
* Катарина Врабчениакова – члан
* Мартин Злох – члан

Установе, фондације, привредна друштва и организације чији је оснивач или суоснивач национални савет или су оснивачка права делимично или у целини пренета на национални савет

* Завод за културу војвођанских Словака,Нови Сад (суоснивач)
* Новинско издавачка установа "Хлас људу",Нови Сад (права пренета у потпуности)

**(Укупно: 2)**

Финансирање од стране Покрајинског секретаријата

**Табела**. *Финансирање националног савета*

|  |  |  |  |  |
| --- | --- | --- | --- | --- |
| Година | Исплаћена средства за рад националних савета | Исплаћена средства за развојну делатност | Исплаћено из средстава текуће буџетске резерве | Укупно |
| 2016  Ребаланс  2016  2015 | 4.058.680,00  1.246.449,00  4.677.531,79 | 1.040.000,00  2.141.548,32 | -  - | 5.098.680,00  1.246.449,00  6.819.080,00 |
| 2014 | 4.780.138,43 | 1.856.421,73 | - | 6.636.560,00 |
| 2013 | 4.856.000,00 | 1.782.000,00 | - | 6.638.000,00 |
| Укупно |  |  |  | 28.438.769,00 |

# Област културе

Национални савети националних мањина брину о спровођењу културне политике националне мањине и укључени су у процес одлучивања о појединим питањима везаним за културу.

У складу са тим, Савети могу оснивати институције културе: музеје, задужбине, галерије, позоришта или библиотеке или организовати подршку одговарајућим културним садржајима као што су изложбе, пројекције, фестивали или смотре где се приказује културно стваралаштво националне мањине.

Завод за културу војвођанских Словака

Скупштина Аутономне Покрајине Војводине, на седници одржаној 10. марта 2008. године и Национални савет словачке националне мањине, на седници одржаној 27. марта 2008. године донели су Одлуку о оснивању Завода за културу војвођанских Словака ради очувања, унапређења и развоја културе војвођанских Словака. Задатак Завода је следећи: рад на научним, стручним, развојним и примењеним истраживањима у подручју културе, уметности и науке војвођанских Словака, затим рад у области библиографије и архивистике, менаџменту и образовању у култури, али и у подстицању, организовању и приређивању културне продукције словачке мањинске заједнице у Војводини.

Седиште Завода је у Новом Сад, Његошева 16/II/7, телефон: 021/54 55 70, факс: 021/ 54 55 72, [www.slovackizavod.org.rs](http://www.slovackizavod.org.rs), e-mail: [office@slovackizavod.org.rs](mailto:office@slovackizavod.org.rs)

Вршилац дужности директора Завода је Катарина Моснак Багљаш.

Културни центри са јасним националним карактером

* КИС, Кисач
* Дом културе „3 Октобар“, Ковачица
* Дом културе Михал Бабинка
* Културни центар Стара Пазова, Стара Пазова
* Словачки културни центар П.Ј.Шафарика, Нови Сад
* КУД Братство, Хајдучица
* КУД Јана Колара, Селенча
* СКУД Пивница, Пивница
* СКУД Јаношик, Јаношик
* Зволен, Кулпин
* КУД Штефаник, Лалић
* КУД Младост, Луг
* КУД Силбаш, Силбаш
* КУД Једнота, Шид
* КУД Једнота, Бело Блато
* СКУД Штефаник , Бингула
* СКУД Хрдину Јанка Чмелика, Стара Пазова
* КУД Владимира Мичатка, Кисач
* Словачко КПД Ђетван, Панчево
* КПД Једнота, Гложане
* Словачко КПД Ердевик, Ердевик
* КПД Младост, Арадац
* Матица словачка у Србији
* Камерни хор Звони, Селенча
* Камерни хор Музика Вива, Бачки Петровац
* Галерија К.М. Лехоцкехо, Бачки Петровац
* Галерија Јанка Магловскехо, Бошовце
* Међународни етно центар „Бабка“, Ковачица
* Асоцијација словачких жена
* Асоцијација словачких новинара, Кулпин
* Асоцијација словачких педагога, Бачки Петровац
* Позориште ВХВ, Бачки Петровац
* Аматерско позориште Јанко Чеман, Пивница

**(Укупно: 32)**

Организације цивилног друштва   
које се баве очувањем идентитета

* Центрум – словачка културна координација, Бачки Петровац
* Арт центрум, Стара пазова
* Удружење музичких уметника, Ковачица
* Удружење музичких уметника Смед Смад, Падина
* YMCA, Бачки Петровац
* Клуб студентске омладине, Ковачица
* Клуб кулпичана, Кулпин
* Креативни центар за туризам, уметност и културу, Ковачица
* Омладинска организација Плеј, Селенча
* Словачки културни центар, Бајша
* Мост- удружење за неговање народне традиције и културе, Бајша
* Словачки културно уметнички фолклорни центар војводине KРАЈАН, Гложан
* Удружење васпитача просветних радника Војводине, Бачки Петровац
* Удружење еко-свет, Бачки Петровац
* КУД Петровска дружина, Бачки Петровац
* Меморијални центар Др. Јанко Буљик, Ковачица
* Удружење жена Ковачица
* Удружење за очување културе , традиције и уметности Селенча, Селенча

**(Укупно:18)**

Професионална позоришта

Словачко војвођанско позориште (СВП) је настало као челна институција војвођанских Словака, која има за циљ да развија позоришну културу на професионалном нивоу. СВП је основано одлуком Извршног већа АПВ. Оснивачко право и обавезе је накнадно преузела на себе Скупштина Општине Бачки Петровац одлуком од дана 14. 4. 2003. године.

Када је реч о аматерским позориштима и позоришним сценама, неопходно је истицати веома богату делатност Позоришта ВХВ из Бачког Петровца и Аматерског позоришта јанка Чемана из Пивница.

Издавачка делатност

Најзначајнија новинско-издавачка установа словачке националне мањине је НИУ “ХЛАС ЉУДУ” са седиштем у Новом Саду, чији је осничач Национални савет словачке националне мањине. Главна делатност: издавање новина (недељника “Хлас људу” и омладинског часописа “Взлет”), књига, брошура и других публикација, издавање часописа и других сличних периодичних издања, остала издавачка делатност, остале услуге рекламе и пропаганде, секретарске и преводилачке активности, продаја књига, новина и канцеларијског материјала.

Издвајањем од акционарског друштва „Kултура“ у Бачком Петровцу, 1. јануара 2007. године основан је Словачки издавачки центар. Ова установа се бави издавањем словачких часописа, месечника, магазина, а пре свега књига на словачком језику и то у неколико едиција.

Издавачком делатношћу се бави и Завод за културу војвођанских Словака.

**(Укупно: 3)**

Манифестације од посебног значаја

* *Регионално такмичење из словачког језика за основне школе* - организатори: Министарство просвете, науке и технолошког развоја, Словакистичко војвођанско друштво, Национални савет словачке националне мањине - домаћини по договору актива директора
* *Фестивал словачког фолклора „Танцуј, танцуј...“ у Гложану* - организатори: Mecна заједница Гложан, Општина Бачки Петровац, КПД „Једнота“ Гложан, Завод за културу војвођанских Словака и Национални савет словачке националне мањине.
* *Републичко такмичење из словачког језика за основне и средње школе* - организатори: Министарство просвете, науке и технолошког развоја, Словакистичко војвођанско друштво, Национални савет словачке националне мањине - домаћини по договору актива директора
* *Смотра дечијег драмског стваралаштва „3xЂ“ у Старој Пазови* - организатори: СКУД „Херој Јанко Чмелик“ Стара Пазова, Општина Стара Пазова, Завод за културу војвођанских Словака и Национални савет словачке националне мањине.
* *Дечији фестивал фолклора „3лата брана“ у Кисачу* – организатор Културни центар Кисач
* *Сусрети словачке омладине* – организатор Удружење YMKA-SERBIA-Бачки Петровац и Национални савет словачке националне мањине.
* *Словачке народне свечаности у Бачком Петровцу* – организатори: Општина Бачки Петровац, Матица словачка у Србији и Национални савет словачке националне мањине.
* *Прослава 150 годишњице словачког аматерског позоришта у Бачком Петровцу* – организатори: Позоришни музеј Војводине, Позоришни завод у Братислави, Музеј војвођанских Словака, Позориште „ВХВ“ Б. Петровац, Словачко војвођанско позориште, Матица словачка у Србији, Словачки издавачки центар, Библиотека „Штефан Хомола“ у Б. Петровцу, Национални савет словачке националне мањине.
* *Смотра словачког аматерског позоришног стваралаштва у Бачком Петровцу* – организатори: Позориште „ВХВ“ Б. Петровац, Општина Б. Петровац , Завод за културу војвођанских Словака и Национални савет словачке националне мањине.
* *Фестивал словачке популарне музике „Златни кључ“ у Селенчи* – организатори: Месна заједница Селенча, Општина Бач, Удружење за неговање културе, традиције и уметности „Селенча“, Завод за културу војвођанских Словака и Национални савет словачке националне мањине.
* *Фестивал словачких изворних народних песама „Сусрет у пивничком пољу“ у Пивницама* – oрганизатори: СКУД „Пивнице“ у Пивницама, Општина Бачка Паланка, Завод за културу војвођанских Словака и Национални савет словачке националне мањине.
* *Радијски фестивал рецитатора на словачком језик за основне и средње школе и студенте*, Организатор: Словачка редакција РТВ Нови Сад,
* *Фестивал словачке популарне музике за децу „Лети песма лети“ у Ковачици* – организатори Дом културе „3. октобар“ у Ковачици и Општина Ковачица.
* *Такмичење ученика основних школа у квизу познавања историје и културе војвођанских Словака: Познај своју прошлост*, - домаћин: ОШ "15. октобар" Пивниве, организатор: Национални савет словачке националне мањине.

**(Укупно: 14)**

Часописи за културу на словачком језику

* „Нови живот“
* „Мајак“
* „Аурора“

**(Укупно:3)**

Финансирање од стране Покрајинског секретаријата

Секретаријат је за финансирање редовне делатности, инвестициона улагања и реализацију пројеката или манифестација организација које се баве очувањем словачког националног идентитета по *Конкурсу за дотације организацијама етничких заједница*, у периоду 2013-2015. доделио средства у укупном износу од 9.360.000,00 динара и то:

|  |  |
| --- | --- |
| Година | Износ |
| 2016  Исплаћено до 01.12  Преостало за исплату  2015 | 850.000,00  100.000,00  3.100.000,00 |
| 2014 | 3.130.000,00 |
| 2013 | 3.130.000,00 |

# Област образовања

Данас је у АП Војводини словачки језик заступљен у предшколском, основном и средњем образовању. На факултетима у АПВ када је реч о високошколским установама где се наставна обавља на словачком језику постоји Катедра за словакистику при Филозофском факултет у Новом Саду .

Предшколско образовање

### Предшколско образовање на словачком језику се води у следећим установама

* ПУ Вчелка Бачки Петровац
* Издвојено одељење- Кулпин
* Издвојено одељење – Гложане
* ПУ „ Колибри“ Ковачица
* Издвојено одељење Падина
* ПУ Полетарац Стара Пазова
* ПУ Колибри Бач – издвојено одељење Селенча
* ПУ Радосно детиљство Нови Сад – издвојено одељење Кисач
* ПУ Љуба Станковић Беочин- издвојено одељење Луг
* ПУ Наша радост Алибунар – издвојено одељење: Јаношик
* ОШ „ 15 Октобар“ Пивнице
* ОШ Братство и јединство Арадац
* ОШ Братов Новаков Силбаш

**(Укупно: 13)**

### Предшколске установе у којима се води двојезична настава:

* ПУ Полетарац Оџаци – издвојена одељења: Лалић
* Тројезично одељење при ОШ „Братсво и јединство“ у Белом Блату

**(Укупно: 2)**

Основно образовање

У следећим основним школама се обавља настава на словачком језику:

* ОШ „Јана Колара“, Селенча
* ОШ „Херој Јанко Чмелик“ , Стара Пазова
* ОШ „ Маршала Тита“ , Падина
* ОШ „Томаша Гарика Масарика“, Јаношик
* ОШ „Јожефа Марчока Драгутина“ , Гложан
* ОШ „ Јана Чајака“, Бачки Петровац
* ОШ „Људовита Штура“, Кисач
* ОШ „Јана Амоса Коменскехо“, Кулпин
* ОШ „ Братство“ , Арадац
* ОШ „15 октобра“, Пивнице
* ОШ „Млада поколења“, Ковачица
* ОШ „ Стевана Сремца“ , Ердевик, Љуба, Бингула
* ОШ „ Нестора Жучнехо“, Лалић
* ОШ „Братов Новаковцов“, Силбаш
* ОШ „Јован Поповић“, Сусек – Луг

**(Укупно: 15****)**

**Изучавање словачког језика са елементима националне културе**

* ОШ „Вука Караџића“, Бачка Паланка
* ОШ „Десанка Максимовић“, Бачка Паланка
* ОШ „Херој Пинки“, Бачка Паланка
* ОШ „Здравко Челар“, Челарево
* ОШ „Свети Сава“ – Бачка Паланка
* ОШ“ Јан Чајак“ – Бачки Петровац
* ОШ „ Бранко Радичевић“, Савино Село
* ОШ „Братсво“ , Арадац
* ОШ „Братсво и јединство“ , Бело Блато
* ОШ „ Млада поколења“ , Ковачица
* ОШ „Ђорђе Натошевић“ , Нови Сад
* ОШ „Ђура Даничић“, Нови Сад
* ОШ „Јован Јовановић Змај“, Сремска Каменица
* ОШ „Јован Дучић“, Петроварадин
* ОШ“ Јован Поповић“ Нови Сад
* ОШ „Јожефа Атиле“, Нови Сад
* ОШ „Људовит Штур“, Кисач
* ОШ „Вељко Петровић“, Бегеч
* ОШ „Вук Караџић“, Нови Сад
* ОШ „ Десанка Максимовић“, Футог
* ОШ „Доситеј Обрадовић“, Нови Сад
* ОШ „Душан Радовић“ , Нови Сад
* ОШ „Жарко Зрењанин“, Нови Сад
* ОШ „Иван Гундулић“, Нови Сад
* ОШ „Коста Трифковић“, Нови Сад
* ОШ“ Милош Црњански“, Нови Сад
* ОШ „Никола Тесла“, Нови Сад
* ОШ „ Светозар Марковић – Тоза, Нови Сад
* ОШ „ Соња Маринковић“, Нови Сад
* ОШ „Братство и јединство“, Војловица- Панчево
* ОШ „Јован Јовановић Змај“ , Хајдучица
* ОШ „Сава Шумановић“ , Ердевик
* ОШ „Сремски фронт“, Шид
* ОШ „15 октобар“, Пивница
* ОШ „Прва војвођанска бригада“, Нови Сад –
* ОШ“Иво Лоле Рибар“, Нови Сад –

**(Укупно: 36)**

Средње образовање

Средње школе у којим се настава похађа на словачком језику:

* Гимназија „Михајло Пупин“, Ковачица
* Гимназија „Јан Колар са домом ученика“, Бачки Петровац
* Средња медицинска школа „7 април“, Нови Сад

**(Укупно: 3)**

### Изучавање словачког језика са елементима националне културе у средњим школама:

* Гимназија „ 20 октобар“, Бачка Паланка
* Средња економска школа, Бачка Паланка
* Средња техничка школа , Бачка Паланка
* Гимназије „Сава Шумановић“, Шид
* Гимназија „Јан Колар са домом ученика“, Бачки Петровац
* Гимназија „Михајло Пупин“, Ковачица
* Гимназија у Старој Пазови
* Средња екониомска школа у Старој Пазови
* Средња техничка школа, Стара Пазова

**(Укупно: 9)**

# Информисање

Централно место у информисању словачке националне мањине у Покрајини заузима НИУ «Хлас Људу» основана 1944.године, која је 1952. године придружена Штампарији Kултура. Тако је формирано Новинарско-издавачко предузеће Обзор са седиштем у Бачком Петровцу, које је имало три радна одељења: Хлас људу – издавање новина и часописа, Творба – издавање штампе и књига за децу на словачком језику и Kултура – штампа својих и других издања.

Новинарско-издавачки део Обзора, у оквиру којег су излазиле новине Хлас ľуду, преселио се у Нови Сад, у зграду Дневника 1967. године, где му је седиште и данас. Kао самостални субјекат са статусом правног лица, Хлас ľуду постоји од 1989. године, када се од радног састава Обзор најпре одвојила издавачка делатност (Творба), а касније и новинарска (Хлас људу).

Штампани медији

### Дневна издања

Не постоји двени лист на словачком језику.

### Недељне новине

* „Хлас Људу“, издавач НИУ «Хлас Људу»

**(Укупно: 1)**

### Двонедељне или месечне новине

* „Взлет“ издавач НИУ «Хлас Људу»
* „Ровина“ издавач словачки издавачки центар
* „Зорничка“ издавач словачки издавачки центар
* „Нови живот“ издавач словачки издавачки центар
* „Петровске новине“ издавач словачки издавачки центар
* „Евангелистички гласник“ издавач словачка евангелистичка црква у Србији

**(Укупно: 6)**

### Тромесечне новине

* „Аурора“ СКУД Херој Јанко Чмелик, Стара Пазова

**(Укупно: 1)**

### Вишемесечне или годишње новине

* „Мајак“ издавач Завод за културу војвођанских Словака
* „Народни календар“ издавач словачки издавачки центар
* „Пазовски календар“ издавач Савпо – Стара Пазова

**(Укупно: 3)**

### Двојезичне новине

* „Зрењанин“ издавач Зрењанин А.Д

**(Укупно: 1)**

Електронски медији

### Радио станице који емитују програме на словачком језику:

|  |  |
| --- | --- |
| НАЗИВ РАДИЈА | БРОЈ ЧАСОВА МЕСЕЧНО |
| Информативно средство „ Бачки Петровац“ | 720 |
| КИЦ Кисач | 204 |
| РТВ Ковачица | 180 |
| Радио Нови Сад 2 | 160 |
| РТВ Стара Пазова | 150 |
| Радио Бачка | 20 |
| Радио Оџаци | 8 |
| Радио Шид | 4 |

### (Укупно: 8)

### Телевизијски програм који се емитује на словачком језику

|  |  |  |
| --- | --- | --- |
| НАЗИВ ТЕЛЕВИЗИЈЕ | БРОЈ ЧАСОВА МЕСЕЧНО | |
| ТВ Петровец | 720 |
| РТВ Ковачица | 60 |
| РТВ Војводине, други програм | 58 |
| РТВ Стара Пазова | 30 |
| Новосадска телевизија | 8 |
| РТВ Панчево | 4 |
| РТВ Оџаци | 4 |

**(Укупно: 7)**

# Службена употреба језика и писма

Статут АП Војводине („Службени лист АПВ“, бр. 20/2014) у члану 24. став 1. утврђује да су у органима и организацијама АП Војводине у службеној употреби српски језик и ћириличко писмо, мађарски, словачки, хрватски, румунски и русински језик и њихова писма. Поред тога, у ставу 2. прописано је и да органи АП Војводине у оквиру својих надлежности предузимају мере у циљу доследног остваривања законом уређене службене употребе језика и писама националних мањина - националних заједница.

Статутом општине односно града утврђују се језици и писма који су у службеној употреби на територији општине, града или у појединим насељеним местима.

Јединице локалне самоуправе (општине и градови) у којима је словачки језик и писмо у службеној употреби

|  |
| --- |
| * Алибунар * Бач * Бачка Паланка * Бачка Топола * Бачки Петровац * Ковачица * Оџаци * Пландиште * Шид * град Нови Сад * град Зрењанин |
| **(Укупно: 11)** |
|  |

Месне заједнице и насеља у којима је словачки језик и писмо у службеној употреби:

* Стара Пазова (општина Стара Пазова)
* Луг (општина Беочин)

**(Укупно: 2)**

# ЗАВРШНЕ КОНСТАТАЦИЈЕ

Према подацима пописа становништва из 2011. године у АП Војводини живи 50.321 Словака, што износи 2.60 % од укупног броја становника АП Војводине.

У односу на податке пописа из 2002. године, када је број припадника словачке националне заједнице био 56.637, може се констатовати да се њихов број смањио за 6.316, односно за 11.15 %.

Са територијално-регионалног аспекта, словачка популација је концентрисана највише у јужнобанатској и јужнобачкој области. У Бачкој живи 26.048 Словака, у Банату 16.119, а у Срему 8.154. Имајући у виду ову територијану расподелу, може се констатовати да је словачка национална мањина – национална заједница заступљена у свим војвођанским областима, односно у свих 45 општина на територији АП Војводине живе припадници словачке националне заједнице.

Национални савет словачке националне заједнице највиша је институција словачке националне заједнице и врши своје функције у интересу словачке националне заједнице, која живи на територији Републике Србије, у складу са уставом, законом, Статутом Аутономне Покрајине Војводине, покрајинским одлукама и другим прописима, као и статутом Савета.

Најважнији медији за словачку националну заједницу су недељни лист „Хлас Људу“. У наведеној установи је национални савет оснивач , односно оснивачка права су пренета у потпуности. У 11 јединица локалне самоуправе на територији АП Војводине (општине и градови) је словачки језик и писмо у службеној употреби, као и у две месне заједнице.

Припадници словачке националне мањине остварују право на образовање на свим нивоима, с тим да су могућности неуједначене, односно повољније су у срединама у којима су концентрисани. Врло често се код одстваривања права на образовање користи начело позитивне дискриминације, па се одељења формирају и за мањи од прописаног броја ученика. У очувању културног идентитета словачке националне мањине битну улогу имају установе и манифестације културе, као и удружења за очување културних посебности.

У укупном културном и јавном животу словачке националне мањине у АП Војводини константну и сталну подршку пружају органи покрајине. Без те подршке институције које су од примарног значаја за припаднике словачке националне мањине не би биле у могућности да функционишу. Напори које АПВ улаже на пољу остваривања права припадника националних мањина признати су и од међународних чинилаца. Поред наведеног, обавеза да покрајински органи управе обезбеђују и врше расподелу средстава органима и организацијама на територији локалних самоуправа у којима је у службеној употреби барем један језик националне мањине, ради унапређивања остваривања права на службену употребу језика и писама, путем буџета АП Војводине за локалне самоуправе у АП Војводини, кроз директну расподелу буџетских средстава и расписивање и реализацију конкурса, предвиђа и поглавље V, тачка 5.4 акционог плана за остваривање права националних мањина.

ПРЕДЛОГ

Покрајинска влада, на \_\_\_\_\_\_\_\_\_\_\_\_\_\_\_ седници одржаној \_\_\_\_\_\_\_\_\_\_\_\_\_\_\_\_\_\_ године, размотрила је ИНФОРМАЦИЈУ О СЛОВАЧКОЈ НАЦИОНАЛНОЈ МАЊИНИ – НАЦИОНАЛНОЈ ЗАЈЕДНИЦИ У АПВ и донела следећи

ЗАКЉУЧАК

1. Усваја се Информација о словачкој националној мањини – националној заједници у АП Војводини.
2. Задужује се Покрајински секретаријат за образовање, прописе, управу и националне мањине – националне заједнице да прати и анализира стање остварености права словачке националне мањине – националне заједнице у АПВ и да о томе обавештава Покрајинску владу.
3. Закључак доставити Покрајинском секретаријату за образовање, прописе, управу и националне мањине – националне заједнице.